Mål- og indholdsbeskrivelse for kommunale fritidstilbud 
Sagsfremstilling 
60.                 Mål- og indholdsbeskrivelse for kommunale fritidstilbud - Åbent 
  
  
SAGENS INDHOLD 
Børn og Skole fremlægger i denne sag forslag til ny mål- og indholdsbeskrivelse for de kommunale fritidstilbud i 
Favrskov Kommune til Byrådets godkendelse. Mål og indhold er i forslaget revideret på baggrund af en ny 
bekendtgørelse for området som følge af folkeskolereformen. 
  
Forslaget til mål- og indholdsbeskrivelsen har været i høring siden Børne- og Skoleudvalget behandlede forslaget i 
februar 2015.  
  
Den længere og mere varierede skoledag har udvidet samarbejdet mellem under-visning, SFO og klubtilbud. 
Samtidig er børnenes tid i fritidstilbuddene blevet reduceret. 
  
Mål- og indholdsbeskrivelsen beskriver, hvordan fritidstilbuddene kan medvirke til at føre kommunens mål for børn 
og unge ud i livet. Den beskriver desuden samspillet mellem fritidstilbuddenes pædagogiske aktiviteter, skolens 
undervisning og samarbejdet mellem skole og hjem. Endelig beskrives sammenhængen mellem dagtilbud og 
skolefritidsordningen, herunder førskoletilbud. Se vedlagte bilag ”Mål- og indholdsbeskrivelse for kommunale 
fritidstilbud”. 
  
Bekendtgørelsen trådte i kraft 1. august 2014. Mål- og indholdsbeskrivelsen fremsendes nu af hensyn til det 
kommende skoleårs planlægning.  
  
Mål- og indholdsbeskrivelsen supplerer det arbejde, som Udvalget til samspil mellem undervisning, fritid og 
foreningsliv udfører. Udvalget har blandt andet fokus på nye muligheder og rammer for samspillet mellem 
undervisning, de kommunale kultur- og fritidstilbud og de foreningsbårne kultur- og fritidstilbud. Udvalget skal bl.a. 
fremlægge forslag til de fremtidige kommunale kultur- og fritidstilbud for børn og unge i aldersgruppen 6-13 år i 
Favrskov Kommune. Der skal heri indgå muligheder for ny organisering af fritidstilbuddene i samspil med blandt 
andre foreningslivet og dagtilbuddene. 
  
VURDERING 
Mål- og indholdsbeskrivelsen beskriver fire overordnede temaer for de pædagogiske aktiviteter i fritidstilbuddene i 
 
Byråd 
28. april 2015 
Sagsnr. 710-2014-
52029 
Dok.nr. 710-2015-
108560 
Sagsbehandler 
DPHPJE 
  
Tidl. politisk behandling 
BS-U, 05.02.14, pkt. 10 
Forventet sagsgang 
BS-U, ØK, BY 
Lovgrundlag 
Folkeskoleloven, BEK. nr. 699 af 23/06/2014 
Favrskov Kommune: 
  
· Sammenhæng i børnenes liv 
· Udvikling af børnenes sociale kompetencer 
· Leg og aktiviteter 
· Sundhed og forebyggelse.  
 
Temaerne understøtter de fem hjørnesten i udkast til Børne- og ungepolitikken, der lige nu er i høring, og skal ses i 
sammenhæng med dagtilbudsområdets læreplanstemaer og de obligatoriske temaer i børnehaveklassen. 
Temaerne medvirker dermed til at skabe helhed i børnenes liv. De kan desuden understøtte børnenes videre 
udvikling i samarbejde med undervisningen.  
  
Mål- og indholdsbeskrivelsen fastlægger mål for sammenhængen mellem dagtilbud og skole/SFO. Det foreslås 
blandt andet som mål, at alle børn skal føle sig kompetente i skolestarten. Et fælles læringssyn mellem dagtilbud og 
skole/SFO er omdrejningspunktet, og for at understøtte dette skal dagtilbud og skoler i [adresse] have 
fælles læringsmål og fælles ansættelser. De skal også have fælles lokalebrug og fælles åbningstider, hvor det giver 
mening. 
  
Børn og Skole foreslår, at det pædagogiske indhold for førskoletilbuddet (skolestart fra marts) skal svare til de 
obligatoriske temaer for børnehaveklassen. Førskoletilbuddet understøtter derved sammenhængen mellem 
dagtilbudsområdets læreplanstemaer og børnehaveklassen – og det knytter samtidig an til fritidstilbuddet. 
Førskoletilbuddet findes i dag i [adresse]. Jævnfør Budget 2015-18 udbredes det frivillige tilbud til hele 
kommunen fra marts 2016. Som det fremgår af budgettet, er det ikke alle skoler, der har den bygningsmæssige 
kapacitet til at indføre førskoletilbuddet. Forvaltningen er ved at vurdere behovet for de bygningsmæssige tiltag på 
skolerne og de heraf afledte konsekvenser for implementeringen af førskoletilbuddet. 
  
Den reviderede mål- og indholdsbeskrivelse foreslås tilføjet skolestyrelsesvedtægten som bilag i lighed med den 
nuværende mål- og indholdsbeskrivelse for fritidstilbud. 
  
Mål- og indholdsbeskrivelsen har været i høring. Følgende bemærkninger er blandt andet fremkommet: 
  
· Flere bestyrelser er tilfredse med, at mål- og indholdsbeskrivelsen fokuserer på udviklingen af det hele barn. 
· Flere bestyrelser finder, at det er positivt med samarbejde mellem dagtilbud og skole/SFO om et fælles læringssyn 
med udgangspunkt i læringsplaner og læringsmål. 
· Flere bestyrelser er tilfredse med, at den samlede indsats i samarbejdet mellem fritidstilbud og skole er i fokus. 
· Flere bestyrelser understreger vigtigheden af den frie leg. 
· Flere bestyrelser understreger, at fælles lokalebrug og åbningstider skal give mening lokalt. 
· Flere bestyrelser nævner begrebet ”robusthed”. [adresse] skolebestyrelse foreslår, at robusthed indsættes 
under temaet ”Udvikling af børnenes sociale kompetencer”. 
  
På baggrund af høringssvarene har Børn og Skole indsat følgende under temaet ”Udvikling af børnenes sociale 
kompetencer”: At børn og unge gennem leg får mulighed for at øve sig i at være robuste, så de trænes i at håndtere 
udfordringer i forhold til andre mennesker, klare opgaver, der kræver, at man øver sig, holde fast i mål, der skal nås 
og håndtere fristelser. 
  
ØKONOMI 
Der er ingen økonomiske konsekvenser. 
  
INDDRAGELSE 
Forslaget til mål- og indholdsbeskrivelsen har været i høring ved skolebestyrelser, ungdomsskolebestyrelse, 
forældrebestyrelser, SMU Skole og SMU Dagtilbud. Der er indkommet 20 høringssvar, heraf to fra lokale MED-
udvalg. Se svarene i bilaget ”Høringssvar”. 
  
INDSTILLING 
Direktøren for Børn og Skole indstiller til Byrådet: 
  
1. At Byrådet godkender mål- og indholdsbeskrivelsen for kommunale fritidstilbud. 
2. At mål- og indholdsbeskrivelsen for fritidstilbud tilføjes skolestyrelsesvedtægten som bilag. 
  
BESLUTNING 
  
Børne- og Skoleudvalget, 16. april 2015: 
Fraværende: Carla Bech 
  
Indstilles godkendt. 
  
Økonomiudvalget, 21. april 2015: 
Fraværende: Alf Østergaard 
  
Indstilles godkendt. 
  
Bilag 
  
  
  
  
Byråd, 28. april 2015: 
Fraværende: Børge Ravn, Trine Paulsen, Alf Østergaard 
  
Godkendt. 
Mål- og indholdsbeskrivelse for kommunale 
fritidstilbud 
710-2015-70876 
Høringssvar - mål- og indholdsbeskrivelse for 
kommunale fritidstilbud 
710-2015-70436 
